CELEX: 32022D0882
Language: hu
Date: 2022-06-03 00:00:00
Title: A Tanács (KKBP) 2022/882 határozata (2022. június 3.) a belarusz helyzetre és Belarusznak az Ukrajna elleni orosz agresszióban való részvételére tekintettel hozott korlátozó intézkedésekről szóló 2012/642/KKBP határozat módosításáról

2022.6.3.   
               
               
                  HU
               
               
                  Az Európai Unió Hivatalos Lapja
               
               
                  L 153/88
               
            
         A TANÁCS (KKBP) 2022/882 HATÁROZATA
         (2022. június 3.)
         a belarusz helyzetre és Belarusznak az Ukrajna elleni orosz agresszióban való részvételére tekintettel hozott korlátozó intézkedésekről szóló 2012/642/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2012. október 15-én elfogadta a Fehéroroszországgal szembeni korlátozó intézkedésekről szóló 2012/642/KKBP határozatot (1).
                  
               
                     (2)
                  
                  
                     Az Oroszországi Föderáció elnöke 2022. február 24-én Ukrajnában folytatandó katonai műveletet jelentett be, és orosz fegyveres erők támadást indítottak Ukrajna ellen, többek között Belarusz területéről. Az említett támadás Ukrajna területi integritásának, szuverenitásának és függetlenségének kirívó megsértését jelenti.
                  
               
                     (3)
                  
                  
                     A Tanács 2022. március 2-án elfogadta a (KKBP) 2022/356 határozatot (2), amellyel módosította a 2012/642/KKBP határozat címét, és további korlátozó intézkedéseket vezetett be, Belarusznak az Ukrajna elleni orosz agresszióban való részvételére válaszul.
                  
               
                     (4)
                  
                  
                     Az Európai Tanács a 2022. március 24-i következtetéseiben kijelentette, hogy az Unió továbbra is készen áll Oroszországgal és Belarusszal szembeni további koordinált, erőteljes szankciókkal gyorsan előrelépni, hogy hatékonyan meghiúsítsa Oroszország képességét az agresszív háború folytatására.
                  
               
                     (5)
                  
                  
                     Tekintettel a helyzet súlyosságára, helyénvaló kibővíteni a speciális pénzügyi üzenetszolgáltatások nyújtása tekintetében korlátozó intézkedések hatálya alá tartozó belarusz hitelintézetek és belarusz leányvállalataik jegyzékét. Helyénvaló kibővíteni azon szervezetek jegyzékét is, amelyekre korlátozások vonatkoznak a kettős felhasználású termékek és technológiák, valamint azon áruk és technológiák értékesítésére, szolgáltatására, átadására vagy kivitelére vonatkozó engedélyek tekintetében, amelyek hozzájárulhatnak Belarusz katonai és technológiai megerősítéséhez, vagy a védelmi és biztonsági ágazatának fejlesztéséhez.
                  
               
                     (6)
                  
                  
                     A 2012/642/KKBP határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2012/642/KKBP határozat a következőképpen módosul:
            
                        1.
                     
                     
                        A 2y. cikk helyébe a következő szöveg lép:
                        
                           „2y. cikk
                           
                              (1)   Tilos a pénzügyi adatok cseréje céljából alkalmazott speciális pénzügyi üzenetszolgáltatásokat nyújtani az V. mellékletben felsorolt jogi személyek, szervezetek vagy szervek, vagy bármely olyan, Belaruszban letelepedett jogi személy, szervezet vagy szerv számára, amely tulajdonosi jogainak több mint 50 %-ával közvetlenül vagy közvetve az V. mellékletben felsorolt valamely szervezet rendelkezik.
                           
                           
                              (2)   Az (1) bekezdésben meghatározott tilalom az V. mellékletben említett minden egyes jogi személyre, szervezetre vagy szervre a szóban forgó mellékletben említett időponttól alkalmazandó. A tilalom ugyanazon említett időponttól alkalmazandó bármely olyan, Belaruszban letelepedett jogi személyre, szervezetre vagy szervre, amely tulajdonosi jogainak több mint 50 %-ával közvetlenül vagy közvetve az V. mellékletben felsorolt valamely szervezet rendelkezik.”
                           
                        
                     
                  
                        2.
                     
                     
                        A 2012/642/KKBP határozat II. és V. melléklete az e határozat mellékletében foglaltak szerint módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2022. június 3-án.
            
               
                  a Tanács részéről
               
               
                  az elnök
               
               C. COLONNA
            
         
         
            (1)  A Tanács 2012/642/KKBP határozata (2012. október 15.) a Fehéroroszországgal szembeni korlátozó intézkedésekről (HL L 285., 2012.10.17., 1. o.). A jelenlegi címe: A Tanács 2012/642/KKBP határozata (2012. október 15.) a belarusz helyzetre és Belarusznak az Ukrajna elleni orosz agresszióban való részvételére tekintettel hozott korlátozó intézkedésekről.
         
            (2)  A Tanács (KKBP) 2022/356 határozata (2022. március 2.) a fehéroroszországi helyzetre tekintettel hozott korlátozó intézkedésekről szóló 2012/642/KKBP határozat módosításáról (HL L 67., 2022.3.2., 103. o.).
      
      
         
            MELLÉKLET
            
                        1.
                     
                     
                        A 2012/642/KKBP határozat II. mellékletének helyébe a következő szöveg lép:
                        
                           
                              „II. MELLÉKLET
                              A 2d. CIKKBEN EMLÍTETT JOGI SZEMÉLYEK, SZERVEZETEK VAGY SZERVEK JEGYZÉKE
                              Belarus Ministry of Defence (Belarusz Védelmi Minisztérium)
                              140 Repair Plant JSC
                              558 Aircraft Repair Plant JSC
                              2566 Radioelectronic Armament Repair Plant JSC
                              AGAT – Control Systems – Managing Company of Geoinformation Control Systems Holding JSC
                              AGAT – Electromechanical Plant OJSC
                              AGAT – SYSTEM
                              ATE – Engineering LLC
                              BelOMO Holding
                              Belspetsvneshtechnika SFTUE
                              Beltechexport CJSC
                              BSVT – New Technologies
                              Department of Internal Affairs of the Gomel Region Executive Committee (Gomel régió végrehajtó bizottságának belügyi osztálya)
                              Internal Troops of The Ministry of Internal Affairs of the Republic of Belarus (A Belarusz Köztársaság Belügyminisztériumának belügyi erői)
                              KGB Alpha
                              Kidma Tech OJSC
                              Minotor-Service
                              Minsk Wheeled Tractor Plant
                              Oboronnye Initsiativy LLC
                              OJS KB Radar Managing Company
                              Peleng JSC
                              State Authority for Military Industry of the Republic of Belarus (A Belarusz Köztársaság katonai iparért felelős állami hatósága)
                              State Security Committee of the Republic of Belarus (A Belarusz Köztársaság Állambiztonsági Bizottsága)
                              Transaviaexport Airlines JSC
                              Volatavto OJSC.
                           
                        ”
                  
                        2.
                     
                     
                        A 2012/642/KKBP határozat V. mellékletének helyébe a következő szöveg lép:
                        
                           
                              „V. MELLÉKLET
                              A 2y. CIKKBEN EMLÍTETT JOGI SZEMÉLYEK, SZERVEZETEK VAGY SZERVEK JEGYZÉKE
                              
                                          A jogi személy, szervezet vagy szerv neve
                                       
                                       
                                          Az alkalmazás kezdőnapja
                                       
                                    
                                          Belagroprombank
                                       
                                       
                                          2022. március 20.
                                       
                                    
                                          Bank Dabrabyt
                                       
                                       
                                          2022. március 20.
                                       
                                    
                                          Development Bank of the Republic of Belarus (A Belarusz Köztársaság Fejlesztési Bankja)
                                       
                                       
                                          2022. március 20.
                                       
                                    
                                          Belinvestbank (Belarusian Bank for Development and Reconstruction [Belarusz Fejlesztési és Újjáépítési Bank])
                                       
                                       
                                          2022. június 14.
                                       
                                    
                        ”